TEISĖJŲ PADĖJĖJŲ ASOCIACIJOS

REVIZIJOS KOMISIJOS IŠVADA

BEI

VEIKLOS ATASKAITA

2019-05-24

Vilnius

Teisėjų padėjėjų asociacijos (toliau – TPA) revizijos komisija, susidedanti iš Jurgos Žulpės, Aušros Monkienės ir Lauros Miniotienės, vadovaujantis Teisėjų padėjėjų asociacijos įstatų 43.4. p., patikrino TPA finansinę veiklą už laikotarpius nuo 2018-01-01 iki 2018-12-31 ir nuo 2019-01-01 iki 2019-05-09, apibendrino duomenis apie TPA finansinę veiklą už laikotarpį nuo 2015-07-27 (nuo naujos sudėties TPA valdybos, pirmininkės ir revizijos komisijos narių paskyrimo) iki 2019-05-09 ir teikia šią viso veiklos laikotarpio finansinę ataskaitą bei revizijos komisijos veiklos ataskaitą.

**TPA veikla, su kuria susijusios TPA išlaidos už laikotarpį nuo 2018-01-01 iki 2018-12-31:**

2018-04-06 - VNS ir seminaras „Naujojo Darbo kodekso ypatumai. EŽTT praktika ir jos tendencijos aiškinant ir taikant Konvencijos 3, 5, 6 straipsnius“.

2018-06-16 Žygis Kačerginės šaltinių taku.

2018-06-29 seminaras „Darbo kodekso naujovės“.

2018-10-29 – seminaras „Naujausia teismų praktika šeimos ir civilinės atsakomybės bylose“.

**TPA veikla, su kuria susijusios TPA išlaidos už laikotarpį nuo 2019-01-01 iki 2019-05-09:**

2019-04-25 seminaras „Teismų procesinių sprendimų kokybė. Civilinis procesas ir aktuali teismų praktika“.

Pagal TPA pirmininkės Gintarės Daugėlaitės pateiktus dokumentus: 2018-01-01 iki 2019-05-09 TPA banko sąskaitos išrašus, sąskaitas – faktūras, kvitus, sutartis ir kitus dokumentus, patikrinimo metu nustatyta:

|  |  |  |
| --- | --- | --- |
|  | **Nuo 2018-01-01 iki 2018-12-31 pajamos** | **Nuo 2019-01-01 iki 2019-05-09 pajamos** |
| Narių mokesčiai | 2385,00 Eur | 2340,00 Eur |
| VMI 2 % parama | 793,37 Eur | - |
| **Viso:**  | **3178,37 Eur** | **2340,00 Eur** |

|  |  |  |
| --- | --- | --- |
|  | **Nuo 2018-01-01 iki 2018-12-31 išlaidos** | **Nuo 2019-01-01 iki 2019-05-09 išlaidos** |
| Banko mokesčiai | 60,94 Eur | 28,34 Eur |
| Išlaidos žygiui | 131,97 Eur  | - |
| Internetas ir programavimo paslaugos | 86,40 Eur | 76,06 Eur |
| Išlaidos seminarams | 1181,10Eur | 628,67 Eur |
| Išlaidos buhalterinei apskaitai, duomenų registravimas VĮ Registrų centras | 161,20 Eur | 150,00 Eur |
| Kita (permokos grąžinimas) | 15,00 Eur | 60,00 Eur |
| Kanceliarinės prekės ir pašto paslaugos | 36,18 Eur  | - |
| **Viso:**  | **1672,79 Eur**  | **943,07 Eur** |

Likutis 2018-01-01 – 7300,42 Eur. Likutis 2019-05-09 – 10 202,93 Eur. Trūkumų pagal pateiktus dokumentus nenustatyta. Visos pajamos pagrįstos ir atitinka TPA įstatuose numatytus tikslus. Visos išlaidos patirtos rengiant seminarus, susitikimus, žygį, TPA visuotinį narių susirinkimą, t.y., atitinka TPA įstatuose numatytus tikslus.

**Viso veiklos laikotarpio finansinė ataskaita bei revizijos komisijos veiklos ataskaita:**

|  |  |
| --- | --- |
| **Nuo 2015-07-27 iki 2019-05-09 pajamos** |  |
| Narių mokesčiai | 9 058,96 Eur |
| Mokesčiai sporto šventėms ir žygiams | 250,00 Eur |
| Parama  | 700,00 Eur |
| VMI 2 % parama | 2 100,96 Eur |
| Kitos pagrįstos pajamos | 339,46 Eur |
| **Viso:**  | **12 449,38 Eur** |

|  |  |
| --- | --- |
| **Nuo 2015-07-27 iki 2019-05-09 išlaidos** |  |
| Banko mokesčiai | 193,33 Eur |
| Išlaidos sporto šventėms ir žygiams | 2 389,79 Eur  |
| Internetas ir programavimo paslaugos | 569,59 Eur |
| Išlaidos seminarams, valdybos posėdžiams | 3 636,92 Eur |
| Išlaidos buhalterinei apskaitai, duomenų registravimas VĮ Registrų centras | 599,50 Eur |
| Kanceliarinės prekės ir pašto paslaugos | 214,40 Eur  |
| Kita (permokos grąžinimas ir kt.) | 80,78 Eur |
| **Viso:**  | **7 684,31 Eur**  |

Revizijos komisija, atlikusi kasmetinius TPA finansinės veiklos patikrinimus 2016 m. (už laikotarpį nuo 2015-07-27 iki 2015-12-31), 2017 m. (už laikotarpį nuo 2016-01-01 iki 2016-12-31), 2018 m. (už laikotarpį nuo 2017-01-01 iki 2017-12-31), 2019 m. (už laikotarpius nuo 2018-01-01 iki 2018-12-31 ir nuo 2019-01-01 iki 2019-05-09) pagal TPA pirmininkės Gintarės Daugėlaitės pateiktus dokumentus, trūkumų nenustatė. Pajamos bei išlaidos yra pagrįstos buhalteriniais dokumentais, piniginės lėšos buvo panaudotos TPA veikloje: organizuojant seminarus, rengiant kasmetinius TPA narių visuotinius susirinkimus, sporto šventes ir žygius, dalyvaujant susitikimuose su rėmėjais, informuojant visuomenę apie TPA veiklą. TPA disponuojamos piniginės lėšos kiekvienais metais didėjo. Didžiąją dalį piniginių lėšų sudaro TPA narių mokesčiai, VMI parama, parama iš kitų rėmėjų bei papildomos pajamos gautos, organizuojant TPA narių sporto šventes ir žygius. TPA išlaidos priklausė nuo organizuojamų renginių, didžioji dauguma išlaidų sudaro išlaidos seminarams, po to išlaidos sporto šventėms ir žygiams, išlaidos buhalterinei apskaitai, interneto paslaugos ir programavimui, duomenų registravimui VĮ Registrų centras, galiausiai – išlaidos kanceliarinėms prekėms, pašto išlaidos, banko mokesčiai ir kitos pagrįstos išlaidos.

Revizijos komisijos pirmininkė Jurga Žulpė

Revizijos komisijos narė Aušra Monkienė

Revizijos komisijos narė Laura Miniotienė